[{"text_idx": "#000006", "text": "Sut gallwn ni baratoi ar gyfer dyfodol gwahanol"}, {"text_idx": "#000007", "text": "Wrth i ni symud tuag at \u2018normal newydd\u2019, mae Anna Nicholl, Cyfarwyddwr Strategaeth a Datblygu\u2019r Sector CGGC, yn adlewyrchu ar yr hyn rydym wedi\u2019i ddysgu wrth i ni baratoi ar gyfer dyfodol gwahanol yn dilyn y pandemig."}, {"text_idx": "#000008", "text": "Yn ystod Mai a Mehefin, hwylusodd CGGC bobl i ddod at ei gilydd er mwyn archwilio effaith COVID-19, pa bosibiliadau a agorwyd ar gyfer y dyfodol a goblygiadau i\u2019r sector gwirfoddol a rhanddeiliaid allweddol."}, {"text_idx": "#000010", "text": "Cyfrannodd pobl o dros 260 o fudiadau ledled Cymru, o elusennau mawr i grwpiau bach anffurfiol, yn ogystal a\u0302 phartneriaid megis CLILC, Un Llais Cymru, Llywodraeth Cymru, Busnes yn y Gymuned, cyllidwyr, academyddion ac unigolion."}, {"text_idx": "#000012", "text": "Gallwn wneud mwy o wahaniaeth gyda\u2019n gilydd"}, {"text_idx": "#000013", "text": "Yn y lle cyntaf, mae\u2019r argyfwng wedi tynnu sylw o\u2019r newydd tuag at y gwahaniaeth y gall pobl ei wneud wrth ddod ynghyd yn wirfoddol a\u0302 nodau cyffredin."}, {"text_idx": "#000015", "text": "Bu\u2019r ymateb cymunedol yn hanfodol i lesiant nifer fawr o bobl. Cychwynnodd grwpiau newydd ac anffurfiol ledled y wlad, gan gynnwys grwpiau cyd-gymorth."}, {"text_idx": "#000016", "text": "Roedd modd i\u2019r gweithredu cymunedol lleol hwn weithio\u2019n gyflym ac mewn ffyrdd nad oedd modd i rannau eraill o gymdeithas wneud. Fe arweinion nhw\u2019r ffordd yn aml."}, {"text_idx": "#000017", "text": "Bu rhai pethau penodol o gymorth i\u2019r grwpiau hynny symud yn gyflym a gwneud mwy o wahaniaeth:"}, {"text_idx": "#000018", "text": "Roedd o gymorth bod seilwaith cymunedol eisoes yn ei lle \u2013 seilwaith cysylltiadau a seilwaith ffisegol fel ei gilydd\nCysylltiadau da a\u0302 busnesau lleol a chyrff cyhoeddus\nFe ysgogodd yr angen enfawr a\u2019r ymateb anffurfiol cyflym filoedd o bobl."}, {"text_idx": "#000019", "text": "Fodd bynnag, i gynnal ysgogiad a chadw pawb yn ddiogel, bydd angen o hyd am lywodraethiant priodol a rhwydweithiau cefnogi."}, {"text_idx": "#000026", "text": "Mae\u2019r dyfodol yn parhau\u2019n anhygoel o ansicr. Mae\u2019r ymateb i COVID-19 wedi dangos ein bod yn medru gwneud, ond bydd angen i ni barhau i ddod at ein gilydd a dysgu oddi wrth ein gilydd. Mae gan gyrff aelodaeth a seilwaith ro\u0302l allweddol i\u2019w chwarae wrth alluogi hynny."}, {"text_idx": "#000031", "text": "Mae rhan o hyn yn ymwneud a\u0302 gallu mudiadau gwirfoddol i ymgysylltu a dylanwadu ar weithredu a blaenoriaethau\u2019r llywodraeth. Mae arnom angen i\u2019r llywodraeth gadw ymgysylltiad agored a rhoi\u2019r gorau i broses gaee\u0308dig o wneud penderfyniadau a dulliau o\u2019r brig i lawr a oeddent, ar adegau, yn sgil-gynhyrchu angenrheidiol o\u2019r ymateb argyfwng. Mae\u2019r argyfwng wedi dangos sut y gallwn ni i gyd wneud mwy o wahaniaeth trwy weithio gyda\u2019n gilydd."}, {"text_idx": "#000035", "text": "Mae COVID-19 wedi gyrru newid yng nghyd-destun caledi a thrasiedi\u0308au personol mawr. Nid yw hon yn amgylchedd y mae unrhyw un am iddi barhau."}, {"text_idx": "#000040", "text": "Mae\u2019n debygol bod heriau mwy, hyd yn oed, o\u2019n blaenau \u2013 argyfwng iechyd cyfredol, yn ogystal a\u0302 dirywiad economaidd difrifol a goblygiadau cymdeithasol ehangach."}, {"text_idx": "#000042", "text": "Byddem wrth ein bodd o glywed mwy o\u2019ch syniadau yngly\u0302n a\u0302 sut y gallwn greu gwell dyfodol gyda\u2019n gilydd trwy policy@wcva.cymru. I ychwanegu\u2019ch llais ac i gael gwybod y diweddaraf am ein gwaith polisi, ymunwch a\u0302 CGGC."}]